16 yanvar kunduz kuni respublika hududlarida iliq havo massalari kirib kelishi saqlanib turadi, deb xabar bermoqda «O‘zgidromet». Qayd etilishicha, bugun yog‘ingarchiliksiz ob-havo bo‘lishi kutilmoqda. Ba’zi joylarga tuman tushishi mumkin. Sharqiy yo‘nalishdagi shamol 7-12 m/s tezlikda esadi. Havo harorati 15-20 daraja iliq bo‘ladi. Poytaxtda ham havo o‘zgarib turadi, yog‘ingarchilik kutilmaydi. Kuchsiz shamol 3-8 m/s tezlikda esadi. Havo 17-19 daraja iliq bo‘ladi. Respublikaning tog‘li hududlarida havo o‘zgarib turadi, yog‘ingarchilik kutilmaydi. Ertalab tuman tushishi mumkin. Shamol 7-12 m/s gacha esadi. Qor ko‘chishi xavfi bor. Kunduzi harorat 10-15 daraja iliq bo‘ladi.